Document ID: 32001D0754

Komission päätös,
tehty 23 päivänä lokakuuta 2001,
päätöksen 93/197/ETY muuttamisesta Saint-Pierre ja Miquelonista tapahtuvan hevoseläinten tuonnin osalta
(tiedoksiannettu numerolla K(2001) 3166)
(ETA:n kannalta merkityksellinen teksti)
(2001/754/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna komission päätöksellä 2001/298/EY(2), ja erityisesti sen 13 artiklan 2 kohdan, 15 artiklan, 16 artiklan sekä 19 artiklan i ja ii luetelmakohdan,
sekä katsoo seuraavaa:
(1) Neuvoston päätöksessä 79/542/ETY(3), sellaisena kuin se on viimeksi muutettuna komission päätöksellä 2001/731/EY(4), on luettelo kolmansista maista, joista jäsenvaltiot sallivat nautaeläinten, sikojen, hevoseläinten, lampaiden, vuohien, tuoreen lihan ja lihavalmisteiden tuonnin.
(2) Saint-Pierre ja Miquelon sisältyy päätöksen 79/542/ETY 1 osaan, joten hevoseläinten tuonti jäsenvaltioihin on periaatteessa sallittu.
(3) Komission päätöksessä 93/197/ETY(5), sellaisena kuin se on viimeksi muutettuna päätöksellä 2001/619/EY(6), säädetään eläinten terveyttä koskevista vaatimuksista ja eläinlääkärintodistuksista rekisteröityjen hevoseläinten sekä jalostukseen ja kasvatukseen tarkoitettujen hevoseläinten tuonnissa.
(4) Komission Saint-Pierre ja Miquelonissa tekemän eläinlääkinnällisen tarkastuksen perusteella vaikuttaa siltä, että eläinlääkintäyksiköt valvovat hevoseläinten terveystilannetta tyydyttävällä tavalla. Erityisesti karanteeniaseman olemassaolo mahdollistaa sen, että hevoseläimiä voidaan tuoda Saint-Pierre ja Miqueloniin turvallisesti kolmansista maista.
(5) Tämän vuoksi vaikuttaa aiheelliselta vahvistaa eläinten terveyttä koskevat vaatimukset ja eläinlääkärintodistukset hevoseläinten tuonnille jäsenvaltioihin kyseisen kolmannen maan eläinten terveystilanteen mukaisesti ja muuttaa päätös 93/197/ETY vastaavasti.
(6) Selkeyden vuoksi ISO-maakoodia olisi käytettävä muutettaessa kolmansien maiden luetteloita.
(7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioiden on sallittava rekisteröityjen hevoseläinten sekä jalostukseen ja kasvatukseen tarkoitettujen hevoseläinten tuonti Saint-Pierre ja Miquelonista päätöksen 93/197/ETY liitteessä II olevassa G kohdassa vahvistetun eläinten terveystodistuksen vaatimusten mukaisesti.
2 artikla
Muutetaan päätös 93/197/ETY seuraavasti:
1. Lisätään liitteeseen I seuraava ilmaisu: "Ryhmä G
Saint-Pierre ja Miquelon (PM)".
2. Lisätään liitteeseen II seuraava ilmaisu:
a)
"G Terveystodistus rekisteröityjen hevoseläinten sekä jalostukseen ja kasvatukseen tarkoitettujen hevoseläinten tuonnissa ryhmässä G luetelluista kolmansista maista."
b) Tämän päätöksen liite.
3 artikla
Tämä päätös on osoitettu kaikille jäsenvaltioille.
Tehty Brysselissä 23 päivänä lokakuuta 2001.

Labels: 3
18
6